Suresh 127 Views match
ఇంగ్లాండ్‌-విండీస్‌…తొలి డే-నైట్‌ టెస్టుకి సర్వం సిద్ధం
బర్మింగ్‌హామ్‌: ఇంగ్లాండ-వెస్టిండీస్‌ జట్ల మధ్య తొలి డే-నైట్‌ టెస్టుకు సర్వం సిద్ధమైంది. ఇంగ్లాండ్‌, వెస్టిండీస్‌ జట్ల మధ్య డే-నైట్‌ టెస్టు మ్యాచ్‌ జరగడం ఇదే తొలిసారి. రాత్రిపూట జరిగే ఈ టెస్టు మ్యాచ్‌లో గులాబి రంగు బంతితో ఆడతారు. దీంతో ఈ టెస్టు అభిమానుల్లో ఆసక్తిని రేపుతోంది. ఆస్ట్రేలియాతో మొట్టమొదటిసారిగా డే-నైట్‌ టెస్టు మ్యాచ్‌ ఆడిన ఇంగ్లాండ్‌ స్వదేశంలో తొలిసారి ప్రయోగాత్మకంగా తొలిసారి డే-నైట్‌ టెస్టుకు ఆతిథ్యమిస్తోంది. టెస్టు క్రికెట్‌ చరిత్రలో ఇది ఐదో డే-నైట్‌ టెస్టు మ్యాచ్‌ కావడం విశేషం. ఈ ఐదు టెస్టుల్లో ఆస్ట్రేలియా మూడు టెస్టు మ్యాచ్‌లు ఆడింది. 2015లో న్యూజిలాండ్‌తో ఆస్ట్రేలియా మొట్టమొదటి డే-నైట్‌ టెస్టు మ్యాచ్‌ ఆడగా…ఆ తర్వాత దక్షిణాఫ్రికా, పాకిస్తాన్‌లతో ఆడింది. క్రికెట్‌ అభిమానుల కోరిక మేరకు ఐసిసి డే-నైట్‌ టెస్టు మ్యాచ్‌లను నిర్వహిస్తోంది. డే-నైట్‌ టెస్టుల్లో ఎర్రబంతికి బదులుగా గులాబి బంతిని వాడతార. ఎందుకంటే ఫ్లడ్‌లైట్ల వెలుగుల్తో అటు బ్యాట్స్‌మెన్లతో పాటు ఫీల్డర్లకు స్పష్టంగా కనిపిస్తుంది కాబట్టి. అంతకుముందు ఆస్ట్రేలియా డే-నైట్‌ టెస్టులు ఆడిన సందర్భంలో గులాబి కోకాబుర్రా బంతులను వాడితే ఇంగ్లాండ్‌ మాత్రం గులాబి డూక్స్‌ బంతులను వాడుతుండటం విశేషం.